Správa zo služobnej cesty 
Účastník ZPC                   	
Meno, priezvisko, titul:	PhDr. Dáša Vargová, CSc.	
Zahraničná pracovná cesta	
Miesto konania – štát, mesto:	Česká republika, Olomouc	
Organizátor:	Katedra společenských věd PdF UP Olomouc, ČR	
Termín:	21. – 23.8.2016	
Účel:	Letná škola výchovy k občianstvu, demokracii a európanstvu pre učiteľov občianskej výchovy, občianskej náuky a základov spoločenských vied na tému:
„MIGRÁCIA, IMIGRÁCIA, EMIGRÁCIA a EURÓPA – premeny, história a súčasnosť“	
Rámcový program
21. augusta 2016 – odchod do Českej republiky
                         Registrácia a informácie o priebehu vzdelávania
22. augusta – 23. augusta 2016 – vzdelávanie podľa programu

23. augusta 2016 – odchod na Slovensko	
Stručný priebeh
V dňoch 21.8.2016 – 23.8.2016 som sa zúčastnila na XXIII. ročníka Letnej školy výchovy k občianstvu...
Hlavným cieľom Letnej školy výchovy k občianstvu, demokracii a európanstvu je vybaviť učiteľov/ľky najnovšími poznatkami a trendami v odborových didaktikách spoločenských vied a dejepisu. V zmysle priloženého programu bola obsahovou náplňou tohtoročného podujatia aktuálna téma migrácie, imigrácie, emigrácie v európskom kontexte. Učitelia/ľky mali možnosť sa oboznámiť s najnovšími pohľadmi pozvaných lektorov z radov politiky, politológie, sociológie, ekonómie, mediálnej analytiky na danú problematiku. Načrtnuté trendy na aktuálne dianie v ČR, Európe a vo svete boli predmetom otvorených diskusií. Súčasne Letná škola poskytla učiteľom/ľkám oboznámiť sa s adekvátnymi stratégiami výučby, vrátane konkrétnych problémov a otázok, ktoré súvisia s vývojom a fungovaním občianskej spoločnosti alebo interpretáciou aktuálneho historického diania.
Súčasťou programu Letnej školy výchovy k občianstvu, demokracii a európanstvu bola v nedeľu 21.8.2016:
1.	Návšteva interaktívneho múzea vedy „Pevnosti poznania“ Univerzity Palackého v Olomouci (bližšie informácie a inšpirácie sú uvedené v priloženom letáku v PDF formáte).
2.	Historicko-vlastivedná exkurzia po významných mestách v Olomouckom kraji – Litovel, Hanácke Benátky, Mladeč... (netradičné spôsoby výučby orientované na formovanie historického vedomia žiakov).

Očakávaný prínos
Získané teoretické poznatky v predmetnej problematike a praktické námety ich uplatňovania v podmienkach školy a regiónu považujem za mimoriadne podnetné a inšpirujúce. Ich reálne využitie vidím pri vzdelávaní učiteľov občianskej náuky, dejepisu a etickej výchovy v rámci plnenia PHÚ na rok 2016. 	
Súhlasím so zverejnením správy. 	
Správu vypracoval: PhDr. Dáša Vargová, CSc.	
Dátum: 26.8.2016	
Správu schválil: doc. PhDr. Ľudovít Hajduk, PhD.